Nýtt fiskveiðiár hófst 1. september síðastliðinn með útgáfu kvóta til útgerða . Á næstu dögum og vikum mun skipafloti Vesturlands streyma á miðin . Sumarstopp var hjá mörgum en þó alls ekki öllum , þar sem makríll hefur aukið úthalds - og nýtingartíma í veiðum og vinnslu . Alls var kvóta í hefðbundnum tegundum úthlutað á 120 skip á Vesturlandi og er það 13,88% af heildarkvóta íslenskra skipa . Með Skessuhorni í dag fylgir sérblað sem við kjósum að nefna Áramót í útgerðinni . Þar er púlsinn tekinn á nokkrum útgerðar - og fiskvinnsluaðilum á Vesturlandi . Rætt um komandi fiskveiðiár og það liðna , makrílinn og sitthvað fleira . Sjá bls. 15 - 26 í Skessuhorni sem kemur út í dag .